open-index/open-wikipedia-markdown huggingface dataset:
יוני להב

**יוני להב** (נולד ב-11 בפברואר 1958) הוא שחקן, מחזאי, תסריטאי וסאטיריקן ישראלי.

## ביוגרפיה

יוני להב נולד בירושלים. בנו של אפרים להב, העורך הראשי של מחלקת החדשות בקול ישראל במשך שנים רבות. גדל בשכונת רחביה ולמד בגימנסיה רחביה. שרת בצה"ל בפלנ"ט בסיני. בוגר תואר ראשון בפילוסופיה וספרות באוניברסיטת תל אביב.

ב-1984 כתבו להב ודניאל לפין את הקומדיה המוזיקלית "כולם היו בני חוץ מנעמי או חופי שווייצריה", (הועלתה על ידי בית לסין בבימויו של מיכאל גורביץ' ושחקני בית ספר למשחק של ניסן נתיב) אשר זכתה להצלחה ואף זכתה בפרס כינור דוד בשנת 1985. ב-1986 כתב יחד עם לפין את "הבית ברחוב שינקין", שהועלה על ידי הבימה.

להב הוא מרצה לתסריטאות במכללה אקדמית ספיר.

## משחק
* 1992-1993 - "נייס גיא", תוכנית סאטירה בערוץ 2
* 1999 - "מנדל וגורנשטיין חקירות בע"מ", קומדיית מצבים בערוץ 1 (בתפקיד שוכר סירות)
* 1999 - "זבנג!" (בתפקיד יוסף סבבה)
* 2000-2001 "המחשוף" - סדרת טלוויזיה סאטירית בערוץ 2
* 2003 - "גור ואוח", קומדיית מצבים בג'טיקס (בתפקיד מליחי)
* 2004 - "הבשורה על פי אלוהים", בתפקיד יהודה איש קריות
* 2004 - "במדינת היהודים" (בתפקיד עצמו)
* 2010 - "בובי ואני" (בתפקיד פסיכיאטר)
* 2011 - "גבוה וגרינבאום" (בתפקיד יונה דבקין)
* 2017 - "הבן-דוד" (בתפקיד עודד)
* 2019 - "טלוויזיה מהעתיד" (בתפקיד א.ד. גורדון).

## תסריטאות ומחזאות
* 1993 - "נייס גיא"
* 1994 - "צאבלה", תוכנית מערכונים סאטירית ב-טלוויזיה החינוכית
* 1994 - "תלויים באוויר", סדרת טלוויזיה בטלוויזיה החינוכית
* 1996 - "שובו של השריף", תוכנית טלוויזיה בטלוויזיה החינוכית
*1997 - "אגדו", תוכנית טלוויזיה בערוץ הראשון.
* 1999 - "מנדל וגורנשטיין חקירות בע"מ"
* 2000 - "סטגדם", תוכנית טלוויזיה לילדים בערוץ 2
* 2001-2002 - "המחשוף" בערוץ 2
* 2001-2002 - "אגרוף הזעם" בבריזה
* 2003-2004 - "נקניקייה" - תוכנית מערכונים בניקלודיאון
* 2005 - "מלון ארבע העונות" - ל"פסטיבל תיאטרון קצר"
* 2007 - "שדות החיטה הנצחיים", מחזה שהציג בבית ליסין וצוותא
* 2009 - "גור ואוח"
* 2010 - "בובו וזץ", פרסום תכנים ב-HOT
* 2013 - "המסע לכוכב המינימיקים", סרט אנימציה לילדים
* 2013 - "מלך הילדים" - מחזמר על לוין קיפניס, מכללת סמינר הקיבוצים
* "הג'ילג'ול', עיבוד סאטירי לנובלה הגלגול מאת פרנץ קפקא - ל"פסטיבל תיאטרון קצר"
* "אגרוף הזעם" - סדרת דיבוב מהונג קונג, ששודרה ב־Yes.

## שונות
* 1993 - "נייס גיא" - יצירה וכתיבת המילים לשיר הפתיחה
* 1994 - סדרת הטלוויזיה תלויים באוויר, בערוץ הראשון - כתיבת המילים והלחנים
* 2009 - "גור ואוח" - יצירה
* 2015 - "דאעש עם שיר" - מופע בידור סאטירי-מוזיקלי, הבימה - בימוי וכתיבה
* 2017 - "מסע הטבעת" - עריכת תסריט.

## קישורים חיצוניים
* 
* 
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:תסריטאים ישראלים
קטגוריה:מחזאים ישראלים
קטגוריה:בוגרי גימנסיה רחביה
קטגוריה:בוגרי אוניברסיטת תל אביב
קטגוריה:סגל המכללה האקדמית ספיר
קטגוריה:ישראלים שנולדו ב-1958
רגץ

**רגץ** (בהונגרית: **Regéc**) הוא כפר זעיר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית רגץ קטנה משמעותית בשנים האחרונות, מ-123 תושבים בשנת 1990 עד 74 תושבים בשנת 2019 (ירידה של כ-39%).

ברגץ חיו מעט יהודים.

## קישורים חיצוניים

* 
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
שימה (הונגריה)

**שימה** (בהונגרית: **Sima**) הוא כפר זעיר ביותר המונה רק 47 נפשות (נכון ל-2020) במחוז בורשוד-אבאוי-זמפלן שבצפון מזרח הונגריה.
 
בשימה חיו במהלך השנים מעט יהודים.

## קישורים חיצוניים

* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
ריימונד מק'ליין

לוטננט גנרל **ריימונד מק'ליין** (באנגלית: **Raymond McLain**; 4 באפריל 1890 – 14 בדצמבר 1954) היה קצין בכיר בצבא ארצות הברית. גנרל הצבא ג'ורג' מרשל אמר עליו, ריימונד מק'ליין "הביא הצטיינות גדולה למונח "אזרח חייל", על ידי ששירת את המדינה והאומה יותר מארבעים שנה".

## ביוגרפיה
### ראשית חייו
ריימונד מק'ליין נולד במחוז וושינגטון, קנטקי, לתומאס ולוסטה מק'ליין. הוא סיים את לימודיו במכללת עסקים היל אוקלהומה סיטי ב-1909, ולאחר מכן עבד בתור פקיד נדל"ן במשרד, ולאחר מכן עבד כעורך תקצירים. בו זמנית הוא הצטרף בשנת 1912 למשמר הלאומי של אוקלהומה, והגיע בו לדרגת סמל.

בדצמבר 1914, במהלך מלחמת העולם הראשונה (אם כי ארצות הברית הייתה עדיין נייטרלית בשלב זה), הוא קיבל דרגת קצונה, של לוטננט משנה במשמר הלאומי של אוקלהומה, אחרי שהוא למד בבית הספר של הרובאים בפורט סיל, אוקלהומה. בשנה לאחר מכן הוא קודם שוב לדרגת לוטננט. בעקבות המשלחת נגד פנצ'ו וייה בשנת 1916, הוא שירת על גבול מקסיקו.

לאחר שארצות הברית הצטרפה למלחמת העולם הראשונה ב-6 באפריל 1917, שימש ריימונד כמפקד פלוגת מקלעים בדיוויזיה ה-36, ולחם עמה בחזית המערבית עם חיל המשלוח האמריקאי (AEF) תחת הגנרל ג'ון פרשינג עד 1919. לאחר החזרה הביתה, הוא המשיך את שירותו במשמר הלאומי של אוקלהומה, ולאחר מכן חזר לקריירה העסקית.

בשנת 1937, בזמן שקידם את הקריירה שלו בעסקים, הוא הועלה לדרגת בריגדיר גנרל במשמר הלאומי של אוקלהומה, והשתתף בקורס פיקוד ומטה של הצבא בפורט לוונוורת', קנזס. לאחר לימודיו הוא הוצב בדיוויזיה ה-45, אשר כללה את כוחות המשמר הלאומי של אוקלהומה. בספטמבר אותה שנה הוא מונה למפקד הארטילריה של הדיוויזיה ה-45.

### מלחמת העולם השנייה
במהלך מלחמת העולם השנייה, הוא פיקד על הארטילריה של הדיוויזיה ה-45, ופיקד עליה במהלך פלישת בעלות הברית לסיציליה ביולי–אוגוסט 1943, שם הוא קיבל את צלב השירות המצוין. לאחר מכן הוא פיקד על הארטילריה במהלך פלישת בעלות הברית לאיטליה בספטמבר, בשלבים המוקדמים של המערכה האיטלקית, ולאחר מכן הוא נשלח לאנגליה. במהלך המערכה בנורמנדי באוגוסט 1944, מק'ליין קיבל לזמן קצר את הפיקוד על הדיוויזיה ה-90, אשר סבלה מבעיות פיקוד. מק'ליין הוביל את הדיוויזיה בלחימה ברחבי צרפת ובקרבות מפריז אל הריין, כחלק מקרבות החזית המערבית. באוקטובר הוא מונה למפקד הקורפוס ה-19, ופיקד עליו עד סוף המלחמה. בכך הוא היה איש המשמר הלאומי שפיקד על גיס בקרב במהלך מלחמת העולם השנייה.

### לאחר המלחמה
כהוקרה על שירותו המהולל במלחמה, הוא קיבל דרגת קבע של בריגדיר גנרל, ומאוחר יותר הוא הפך לחשב של הצבא, והיה המבקר הראשון של הצבא. בזמן מותו ב-14 בדצמבר 1954 הוא כיהן בוועדת האימונים לביטחון לאומי של הנשיא דווייט אייזנהאואר.

## קישורים חיצוניים
* 

## הערות שוליים

קטגוריה:אמריקאים ילידי קנטקי
קטגוריה:המערכה בנורמנדי: אישים
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הכסף
קטגוריה:מעוטרי צלב השירות המצוין
קטגוריה:אנשי הכוחות המזוינים של ארצות הברית במלחמת העולם הראשונה
קטגוריה:גנרלים בצבא ארצות הברית
קטגוריה:מפקדי גייסות בצבא ארצות הברית במלחמת העולם השנייה
קטגוריה:גנרלים אמריקאים במלחמת העולם השנייה
קטגוריה:בוגרי מכללת פיקוד ומטה הכללי של צבא ארצות הברית
קטגוריה:אמריקאים שנולדו ב-1890
קטגוריה:אמריקאים שנפטרו ב-1954
מיס בלגיה

220px|ממוזער|שמאל|אן דה באטזליאר, מיס בלגיה 1989
**מיס בלגיה** (בצרפתית: **Miss Belgique**; בהולנדית: **Miss België**) היא תחרות יופי שנתית הנערכת בבלגיה.

התחרות נערכה לראשונה ב-1928 ובלגיה אף השתתפה שנים מסוימות בתחרות היופי הבינלאומית, ב-1930 נטה דושאטו זכתה במקום הראשון בתחרות הבינלאומית.

התחרות הופסקה ב-1939 עקב מלחמת העולם השנייה, וב-1949 חודשה התחרות.

המתמודדות בתחרות צריכות להיות בין הגילאים 18–25 ורווקות ללא ילדים וכל אחת מהמתמודדות מייצגת אזור שונה במדינה.

ב-1971 לוותה התחרות בגל של הפגנות מצד הארגון הפמיניסטי "Dolle Mina".

ב-1993 התחרות שודרה לראשונה בטלוויזיה על ידי שתי רשתות שידור במדינה בשפות צרפתית והולנדית, הזוכה מייצגת את בלגיה בתחרויות מיס תבל ומיס עולם.

ב-2008 נמתחה ביקורת על התחרות עקב כך שהזוכה אליזה פוליצ'ק לא דוברת פלמית.

## הזוכות
(רשימה חלקית)

## קישורים חיצוניים

* 
* פוליטיקה, דת ומלכות יופי

## הערות שוליים

*
קטגוריה:בלגיה: תרבות
בלגיה
קו 4 של הרכבת התחתית של ניו יורק

**קו 4** או בשמו המלא **קו מהיר שדרת לקסינגטון** (באנגלית: **Lexington Avenue Express**) הוא קו רכבת תחתית באגף A במערכת הרכבת התחתית של ניו יורק, צבע המסלול של הקו הוא בצבע ירוק והוא עוצר ב-54 תחנות. הקו חוצה את ניו יורק מצפון לדרום ובשדרת לקסינגטון שבמנהטן הוא הופך למהיר ומדלג על תחנות רבות.

## מסלול הקו
הקו חוצה את ניו יורק מצפון לדרום. מסלולו מתחיל בפאתי רובע הברונקס הוא חוצה את ברונקס ונכנס אל מנהטן מצפון. במנהטן הוא הופך לקו מהיר ומדלג על תחנות רבות. מסלולו במנהטן משותף עם קווים רבים נוספים. אל ברוקלין הוא נכנס ממערב ונוסע במסלול משותף עם קווים 2 ו3. קצת לפני סוף מסלולו הוא מתפצל מקו 2 וממשיך עד לניו לוטס אווניו באותה המסילה של קו 3 שם נמצאת תחנתו הסופית.

## ראו גם
* הרכבת התחתית של ניו יורק
* תחנת הרכבת התחתית כיכר טיימס/רחוב 42

## קישורים חיצוניים

קטגוריה:ניו יורק: קווי רכבת תחתית
כריס גאטלינג

**כריס ריימונד גאטלינג** (באנגלית: **Chris Raymond Gatling**; נולד ב-3 בספטמבר 1967) הוא כדורסלן עבר אמריקאי אשר היה פעיל בין השנים 1991–2003. לאורך 11 עונותיו בליגת ה-NBA שיחק עבור 8 קבוצות שונות, וממוצעיו הכוללים בליגה הם 10.3 נקודות ו-5.3 ריבאונדים למשחק.

## קריירת מכללות ונבחרת ארצות הברית
גאטלינג נולד בעיר אליזבת שבניו ג'רזי, ובשנת 1988 החל ללמוד באוניברסיטת אולד דומיניון אשר בנורפוק, וירג'יניה. במהלך 3 עונותיו בקבוצת הכדורסל של האוניברסיטה קלע 21.3 נקודות והוריד 10.1 ריבאונדים בממוצע למשחק.

בקיץ 1990 השתתף בטורניר אליפות העולם בכדורסל כשחקן נבחרת ארצות הברית, וזכה עמה במדליית הארד. לאורך הטורניר קלע גאטלינג 6.8 נקודות בממוצע למשחק.

## קריירה מקצועית
בדראפט ה-NBA 1991 נלקח גאטלינג על ידי גולדן סטייט ווריורס בבחירה ה-16. לאחר 3 עונות בינוניות, התבלט גאטלינג בעונת  כאשר קלע 13.7 נקודות למשחק ב-63.3% קליעה מהשדה – אחוזי הקליעה הגבוהים ביותר ב-NBA באותה עונה. במהלך העונה העוקבת הועבר בטרייד למיאמי היט, לצד טים הארדוויי, בתמורה לקווין ויליס ובימבו קולס.

לקראת עונת  חתם על חוזה בדאלאס מאבריקס, וב-44 משחקיו בקבוצה קבע שיאי קריירה של 19.1 נקודות ו-7.9 ריבאונדים למשחק. במהלך העונה נבחר גאטלינג להשתתף במשחק האולסטאר, בפעם היחידה בקריירה, אך כשבוע לאחר המשחק נשלח יחד עם ג'ים ג'קסון וסם קאסל בטרייד לניו ג'רזי נטס. בעונות – הועבר בין קבוצות בשישה טריידים נוספים, ושיחק במהלכן עבור מילווקי באקס, אורלנדו מג'יק, דנוור נאגטס, קליבלנד קאבלירס ומיאמי היט. ב-5 מתוך 11 עונותיו ב-NBA העפיל עם קבוצתו לשלב הפלייאוף, ובכולן הודח כבר בסיבוב הראשון.

בשנת 2002 עזב את ה-NBA וחתם על חוזה בצסק"א מוסקבה. לאחר 6 משחקים בלבד עזב את מוסקבה וחתם על חוזה בסקאבוליני פזארו האיטלקית, ובסיום אותה עונה פרש ממשחק, בגיל 35.

## קישורים חיצוניים

## הערות שוליים

קטגוריה:אמריקאים ילידי ניו ג'רזי
קטגוריה:כדורסלנים אפרו-אמריקאים
קטגוריה:ניו ג'רזי: כדורסלנים
קטגוריה:כדורסלני נבחרת ארצות הברית
קטגוריה:כדורסלנים אמריקאים
קטגוריה:משתתפי משחק האולסטאר של ה-NBA
קטגוריה:בחירות דראפט של גולדן סטייט ווריורס
קטגוריה:כדורסלני גולדן סטייט ווריורס
קטגוריה:כדורסלני מיאמי היט
קטגוריה:כדורסלני דאלאס מאבריקס
קטגוריה:כדורסלני ניו ג'רזי נטס
קטגוריה:כדורסלני מילווקי באקס
קטגוריה:כדורסלני אורלנדו מג'יק
קטגוריה:כדורסלני דנוור נאגטס
קטגוריה:כדורסלני קליבלנד קאבלירס
קטגוריה:כדורסלני צסק"א מוסקבה
קטגוריה:כדורסלני סקאבוליני פזארו
קטגוריה:כדורסלני אוניברסיטת אולד דומיניון
קטגוריה:אמריקאים שנולדו ב-1967
שיאי אירופה באתלטיקה

**שיאי אירופה באתלטיקה** מאושרים על ידי התאחדות האתלטיקה הבינלאומית והתאחדות האתלטיקה האירופית, והם כוללים את רשימת התוצאות הטובות ביותר (שיא) שהושגו אי־פעם במקצועות האתלטיקה, על ידי אתלטים אירופאים.
## שיאי אירופה באצטדיון
עדכני ל-26 באוגוסט 2024
### ריצות והליכות

#### שיאי נשים במרוצי כביש
בשנת 2011, התאחדות האתלטיקה הבינלאומית קבעה כי שיאי נשים במרוצי כביש יוכרו רק בריצות בהשתתפות נשים בלבד. ההחלטה עוררה מחאה בעיקר בבריטניה, מפני שהיא גרמה לכך ששיאה של פאולה רדקליף בריצת מרתון מ-2003 לא יוכר, ובמקום תוכר תוצאה שהיא קבעה ב-2005. בעקבות זאת, בחודש נובמבר אותה שנה החליטה התאחדות האתלטיקה הבינלאומית על הכרה בשני סוגים של שיאים: אחד בריצות בהן גברים ונשים מוזנקים באותו הזמן ומתחרים ביחד (Mixed Gender) והשני בריצות בהן נשים רצות לבד (Women Only).

### מקצועות השדה
עדכני ל-12 באוקטובר 2020

## שיאי אירופה באולם
עדכני ל-4 בפברואר 2025
### ריצות והליכות

### מקצועות השדה
עדכני ל-4 בפברואר 2024

## ראו גם
*שיאי עולם באתלטיקה
*שיאי ישראל באתלטיקה

## קישורים חיצוניים
*שיאי אירופה, באתר התאחדות האתלטיקה האירופית
*שיאי אירופה, באתר התאחדות האתלטיקה הבינלאומית

קטגוריה:רשימות בנושא ספורט
קטגוריה:שיאים באתלטיקה
סידרא

ממוזער|220px|שמאל|עטיפת כתב העת
**סידרא** (באנגלית: **Sidra**) הוא שנתון לחקר ספרות התורה שבעל-פה, היוצא לאור על ידי המחלקה לתלמוד באוניברסיטת בר-אילן.

סידרא נוסד בשנת תשמ"ה (1985), ומאז הוא רואה אור אחת לשנה.

עורכו הראשון היה פרופ' צבי אריה שטיינפלד, שהיה ראש המחלקה לתלמוד ודיקן הפקולטה למדעי היהדות באוניברסיטת בר-אילן. פרופ' שטיינפלד ערך את כרכים א–יח (תשמ"ה–תשס"ג). פרופ' דוד הנשקה ערך את כרכים יט–לב (תשס"ד–תשע"ז). עורכיו הנוכחיים של סידרא הם פרופ' חיים מיליקובסקי, ד"ר יהודא גלינסקי וד"ר בנימין קצוף.

בכתב העת נתפרסמו עד כה מאות מאמרי מחקר מאת טובי החוקרים בישראל ובעולם במגוון נושאים מכל תחומי ספרות התורה שבעל-פה במובנו הרחב של הביטוי. בכרכים י, כ ו-ל נדפסו מפתחות מפורטים של מאמרי כתב העת.

מאמרי כתב העת זמינים ברשת באתר Jstor. החל מכרך לד, מאמרים שהתקבלו לפרסום בכתב העת עולים לאתר ייעודי עוד בטרם הדפסתו של הכרך. 

## קישורים חיצוניים
*סידרא באתר אוניברסיטת בר-אילן
*
*מאמרי כתב העת העדכניים, החל מכרך לד

## הערות שוליים

קטגוריה:ישראל: כתבי עת למדעי היהדות
קטגוריה:אוניברסיטת בר-אילן: כתבי עת
קטגוריה:חקר ספרות חז"ל
פולה מוזס

**פולה מוזס** (14 במאי 1923 – 22 במרץ 1994) הייתה אשת תקשורת, כיהנה כמו"ל ידיעות אחרונות לאחר מות בעלה.

## ביוגרפיה
מוזס הייתה בתו של ר' נחמן הייפלר, שנרצח בשואה עם משפחתו. היא הייתה פרטיזנית בשנות ה-20 לחייה וניצלה בזכות שהותה ביערות, ומהיום שנמלטה לא ראתה את הוריה ואחיה שנרצחו.

פולה הייתה חברת ההגנה בתל אביב, והשתייכה לגדוד החברות:: נח מוזס הוריש את חלק הארי בעיתון לבנו נוני (וחלקים קטנים יותר לבנותיו, ג'ודי ותמי). מרבית המניות היו בידי הצאצאים של ארבעת בני יהודה מוזס, נח ואחיו. לאחר מות בעלה, הייתה פולה בעלת מעט מניות בעיתון, היא השתתפה בישיבות של בעלי המניות (בשנים שעדיין לא היה דירקטוריון לעיתון), עם זאת, על פי עדי מרקוזה-הס, מחברת הספר "העיתון" על "ידיעות אחרונות", נראה, שהשפעתה המעשית של מוזס בעיתון, הייתה קטנה ולא הייתה לה שליטה.

## מעורבות חברתית
מוזס הייתה חברת המועצה לישראל יפה, ואף זכתה להוקרה על פועלה בארגון. היא ארגנה תצוגות אופנה ועוד.

מוזס ובעלה היו מעורבים חברתית. בין היתר הם אירחו בביתם את אייבי נתן לאחר שחרורו מהכלא. בני הזוג נהגו להזמין לביתם את עובדי המערכת בשבתות ודאגו לתת להם הרגשה משפחתית, שכללה מתן הלוואות בשעת משבר, טיפול רפואי אצל מיטב המומחים ועוד.

נכדה, נמרוד ניר פרסם, שסבתו פולה הייתה מודל: "כשסבתא התעוררה ומצאה פורץ בבית, היא נעלה את הדלת, ישבה עם הפורץ כמה שעות ומצאה לו עבודה בעיתון. פעם חזרתי גמור ממסיבת טראנס בגיל 15, בחמש בבוקר. בכניסה הרגשתי יד כבדה. זה היה איש משאית זבל. הוא אומר לי שמע, סבתא שלך פולה שכבר מתה, בכל שבוע הייתה קמה בחמש בבוקר, מכינה לנו קפה ומקשיבה לצרות".

## חיים אישיים
[ממוזער|גדוד החברות של ההגנה. טקס הענקת אות ההגנה, 1958, [ניוטה הלפרין בראש]]מוזס נישאה לנח מוזס בשנת 1948.

בנם, גלעד, יליד שנת 1950, נהרג מפגיעת אוטובוס בגיל שמונה.

ארנון "נוני" מוזס - יליד 1953, ירש את הבעלות על עיתון "ידיעות אחרונות" לאחר מות אביו והוא הבעלים העיקרי, המוציא לאור והעורך האחראי של העיתון ידיעות אחרונות.

ג'ודי שלום ניר מוזס - השלישית מבין ילדי המשפחה, ילידת 1958. היא אשת תקשורת, מנחת טלוויזיה, שדרנית רדיו ועיתונאית ישראלית. נקראת על שם סבה יהודה מוזס. בעלה הראשון, ממנו התאלמנה, היה עמירם ניר, ובעלה השני, ממנו התגרשה, הוא סילבן שלום, אשר היה ח"כ ושר.

תמי מוזס - בת הזקונים, ילידת 1960. תמי היא אשת עסקים ישראלית, בעלת שליטה ובעלת עניין בחברות ישראליות, בפרט בתחום תקשורת ההמונים.

בעלה, נח מוזס, נהרג ב־7 באוקטובר 1985, מפגיעת אוטובוס כשחצה את הכביש מול בית ידיעות אחרונות.

מוזס נפטרה ממחלת הסרטן ב-22 במרץ 1994.

## הוקרה והנצחה
* ב-1994, זכתה מוזס בפרס יקיר ישראל היפה
* מיזם תחרות הסיפור הקצר ע"ש פולה מוזס, הושק בשנת 2017, ומתקיים אחת לשנה.
* התוכנית לכתיבה יוצרת על שם פולה ונח מוזס, אוניברסיטת תל אביב, הפקולטה לספרות

## לקריאה נוספת
* חיה עירוני-אברהמי, **אלמוניות בחאקי**, 1989, בהוצאת מלוא בע"מ

## הערות שוליים

פולה
קטגוריה:אישים הקבורים בבית הקברות קריית שאול
קטגוריה:מו"לי עיתונים ישראלים
קטגוריה:לוחמות ההגנה
קטגוריה:לוחמי ההגנה
קטגוריה:ישראליות שנולדו ב-1923
קטגוריה:ישראלים שנולדו ב-1923
קטגוריה:ישראליות שנפטרו ב-1994
קטגוריה:ישראלים שנפטרו ב-1994
קו 5 של הרכבת התחתית של ניו יורק

**קו 5**, או בשמו המלא **קו מהיר שדרת לקסינגטון** (באנגלית: **Lexington Avenue Express**) הוא קו רכבת תחתית באגף A במערכת הרכבת התחתית של ניו יורק, צבע המסלול של הקו הוא בצבע ירוק והוא עוצר ב-53 תחנות. הקו חוצה את ברונקס ומנהטן מצפון לדרום ובשדרת לקסינגטון שבמנהטן הוא הופך למהיר ומדלג על תחנות רבות. הקו מגיע בקצהו הדרומי עד למנהטן תחתית אך יש לו מספר שלוחות שמגיעות עד לברוקלין ולקווינס. הקו אינו נוסע על מסילה נפרדת והוא משותף לקווים אחרים לכל אורכו למעט קטע קטן בצפון ברונקס שבו הוא עובר במסילה נפרדת.

## מסלול הקו
הקו שמתפצל פעמים רבות מתחיל את מסלולו בצפון מזרח רובע הברונקס שבצפון ניו יורק. במנהטן הקו עובר במסלול משותף עם קווים רבים נוספים, אך בעוד הם עוצרים ברוב התחנות, קו זה מדלג על תחנות רבות והופך למהיר. המסלול המרכזי של הקו מסתיים במנהטן תחתית אך מסלול נוסף ממשיך הלאה משם מזרחה ונכנס לברוקלין. הקו חוצה את ברוקלין לכיוון מזרח אך באזור פארק פרוספקט מתפצל שוב הקו, חציו ממשיך לכיוון מזרח וחציו האחר לכיוון דרום ברוקלין.

## קישורים חיצוניים

קטגוריה:ניו יורק: קווי רכבת תחתית
זרון תכול

**זרון תכול** (שם מדעי: *Circus cyaneus*) הוא מין דורס מהסוג זרון שבמשפחת הנציים אשר חי באירופה, אסיה ובצפון אפריקה. באנגלית הוא מכונה "Hen harrier" – "זרון תרנגולות", עקב מנהגו לצוד תרנגולות באזורי חוות.

## מאפיינים
הזרון התכול מגיע לאורך 41–52 ס"מ, מוטת כנפיים של 97–122 ס"מ ומשקל של 290–400 גרם בזכרים ו-390–750 גרם בנקבות הגדולות יותר. צבעו של הזרון הזכר אפור-תכול עם בטן בהירה וכנפיים בהירות מלמטה ובעלות קצוות שחורים והזנב לבן, ארוך וחד. הנקבה חומה יותר ומזכירה במראה עקב. הזרונים חיים יחדיו בזוגות.

זרון זה מצוי ברחבי צפון ומרכז אירואסיה ברחבי ערבות, מישורים, שפלות, ביצות ושיחיות ולעיתים גם באזורי מרעה.
בישראל הזרון התכול הוא חולף וחורף.

הקינון הוא על הקרקע, בתוך צמחייה סבוכה. הנקבות מטילות בין שתיים לעשר ביצים לבנות. שני בני הזוג מגדלים את הצעירים, אך הזכר הוא זה שצד עבור הנקבה והגוזלים.

הזרון ניזון ממיני יונקים קטנים כמו מכרסמים ועטלפים (עד 95% מהמזון), וכן ממיני עופות שונים ביניהם מיני פסיוניים, עפרוניים, דרוריים, חופמאים שונים ועופות מים. אם לא ימצא עופות או יונקים יגוון בזוחלים קטנים, דו-חיים ואף בחרקים גדולים כמו חגבים. שיטת הציד היא לחלוף בגובה נמוך באופן חרישי בדומה לינשוף עד הטרף, לעיתים גם לאחר מעקב מתמשך.

## קישורים חיצוניים

* 

## הערות שוליים

ממוזער|300px|מרכז|זרון במעוף

קטגוריה:טקסונים שתוארו בידי קארולוס לינאוס
קטגוריה:זרונים
קטגוריה:ארץ ישראל: נציים
קטגוריה:בעלי חיים שתוארו ב-1766
הספרייה האקדמאית של אוניברסיטת טאלין

**הספרייה האקדמאית של אוניברסיטת טאלין** (באסטונית: **Tallinna Ülikooli Akadeemiline Raamatukogu**) היא הספרייה האקדמאית והמחקרית המרכזית באסטוניה.

הספרייה הוקמה בשנת 1946 כספרייה המרכזית של האקדמיה האסטונית למדעים, היא מכילה עותקים מספרייה של כנסיית אולף הקדוש המהווים את ספרייה העתיקים ביותר.

היא מחזיקה בעותקים מרוב היצירות הספרותיות שיצאו באסטוניה, בנוסף ליצירות המודפסות שבה היא גם מובילה בתחום הדיגיטלי. אוסף הספרייה מכיל כ-2.4 מיליון ספרים.

במהלך שנותיה עברה הספרייה מספר שינויים מנהליים עד שבשנת 2003 התאחדה עם אוניברסיטת טאלין.

בניינה המרכזי נמצא במרכז טאלין, בנוסף יש לה שני סניפים בהאפסלו וברקוורה, עיצובה האדריכלי המודרני עוצב ב-1963, הבניין מוגן במסגרתו כאתר מורשת בתחום האדריכלות.

## קישורים חיצוניים
* 

קטגוריה:אסטוניה: חינוך
קטגוריה:ספריות אקדמיות
קטגוריה:טאלין: מבנים
מרי שלי (סרט)

**מרי שלי** (באנגלית: **Mary Shelley**) הוא סרט דרמה תקופתית רומנטית משנת 2017 בבימויה של הייפא אל-מנסור לפי תסריט של אמה ג'נסן. העלילה מתארת את אהבתה הראשונה של מרי שלי ומערכת היחסים הרומנטית שלה עם המשורר פרסי ביש שלי, שהיווה השראה לספרה "פרנקנשטיין, או פרומתאוס המודרני". בהפקה שהיא קופרודוקציה בינלאומית מככבת אל פנינג בדמותה של מרי שלי, ולצדה מופיעים בתפקידי משנה מייזי ויליאמס, דאגלס בות', בל פאולי ובן הארדי.

הקרנת הבכורה של הסרט נערכה ב-9 בספטמבר 2017 בפסטיבל הסרטים הבינלאומי בטורונטו. בארצות הברית יצא הסרט לאקרנים ב-25 במאי 2018 בהפצת IFC Films, ובבריטניה יצא ב-6 ביולי 2018 בהפצת Curzon Artificial Eye.

## תקציר עלילה
הסרט מתאר את סיפור אהבתה הראשונה של הסופרת מרי שלי ומערכת היחסים שלה עם המשורר פרסי ביש שלי, וסיפור כתיבתו של הרומן "פרנקנשטיין".

## צוות השחקנים
* אל פנינג – מרי שלי
* דאגלס בות' – פרסי ביש שלי
* טום סטארידג' – לורד ביירון
* בל פאולי – קלייר קליירמונט
* סטיבן דיליין – ויליאם גודווין
* בן הרדי – ג'ון ויליאם פולידורי
* מייזי ויליאמס – איזבל בקסטר
* ג'ואן פרוגט – מרי ג'יין קליירמונט
* דרק רידל – ויליאם בקסטר
* יו או'קונור – סמואל טיילור קולרידג'

## הפקה
השם המקורי של הסרט "מרי שלי" היה "A Storm In the Stars" והוא שונה בינואר 2017. הסרט מבוסס על תסריט מקורי שכתבה התסריטאית האוסטרלית אמה ג'נסן. היא קיבלה מימון לכתיבת התסריט מ-Screen NSW ו-Screen Australia. הסוכנים שלה בארצות הברית מכרו את התסריט למפיקה איימי בייר. ב-28 בפברואר 2014 נבחרה הייפא אל-מנסור לביים את הסרט.

ב-30 ביולי 2014 לוהקה אל פנינג לגלם את דמותה של מרי שלי. כוכבת הסרט "יומנה של נערה מתבגרת" בל פאולי צורפה לצוות השחקנים ב-20 במרץ 2015 לשחק בתפקיד קלייר קליירמונט, אחותה החורגת של מרי. ב-8 במאי 2015 לוהק דאגלס בות' לתפקיד פרסי שלי, וחברת HanWay Films שותפה בהפקה. ב-19 בפברואר 2016 הצטרף בן הרדי לצוות השחקנים. ב-2 במרץ 2016 הצטרפו גם השחקנים טום סטארידג', מייזי ויליאמס, סטיבן דיליין וג'ואן פרוגט.

שלב הצילומים החל ב-20 בפברואר 2016 בדבלין שבאירלנד. ב-7 במרץ הועברה ההפקה ללוקסמבורג.

## יציאה לאקרנים
הקרנת הבכורה של הסרט נערכה ב-9 בספטמבר 2017 בפסטיבל הסרטים הבינלאומי בטורונטו. זמן קצר אחר כך קיבלו IFC Films ו-Curzon Artificial Eye את זכויות ההפצה בארצות הברית ובבריטניה. ב-28 באפריל 2018 הוקרן הסרט לראשונה בארצות הברית בפסטיבל הסרטים טרייבקה.

ב-25 במאי 2018 יצא הסרט לאקרנים בארצות הברית, וב-6 ביולי 2018 בבריטניה.

## קישורים חיצוניים

* 

## הערות שוליים

קטגוריה:סרטי 2017
קטגוריה:סרטים איריים
קטגוריה:סרטים אמריקאיים
קטגוריה:סרטים על סופרים
קטגוריה:סרטים באנגלית
קטגוריה:סרטי דרמה
קטגוריה:סרטים על מוגבלות
קטגוריה:סרטי דרמה רומנטית אמריקאיים
זרון פס

ממוזער| ''Circus pygargus''
**זֵרוֹן פַּס** (שם מדעי: *Circus pygargus*) הוא מין דורס בינוני מהסוג זרון שבמשפחת הנציים אשר חי באירופה, אסיה ואפריקה וגם בישראל.
## מאפיינים
אורכו של זרון הפס 43–47 ס"מ, מוטת כנפיו 97-115 ס"מ ומשקלו 265 גרם בזכרים ו-345 גרם בנקבות הכבדות יותר. הזרון הזכר בעל נוצות אפורות-תכולות ומעט לבנות בכנפיים ובבטן בעוד הנקבות חומות-אדמדמות והכנפיים כהות. הם בעלי זנב ארוך ועיניים צהובות גדולות. המקור מחודד ומעוקל והכנפיים רחבות בהרבה יחסית לגוף.

תפוצת הזרון היא בעיקר סביב אירואסיה ב ולעיתים גם באזור הים תיכוני אך בחורף הוא נודד לעבר הודו ואפריקה. הזרון מצוי באזורים פתוחים יחסית בין ביצות, ערבות, בתות, ואף ביערות מחטניים נמוכים. כמו כן הוא מצוי באזורי שדות גידולים. הוא מתרחק מאזורי מדבר ויערות סבוכים.

הזרון ניזון ממיני יונקים קטנים כמו סנאיי קרקע, נברנים וארנבים, עופות אחרים וביציהם, זוחלים קטנים ולעיתים גם חרקים גדולים. הטרף נתפס לאחר מעקב וצלילה מהירה של עד 30 קמ"ש. לעיתים הוא ינהל מרדף אווירי עם עופות קטנים.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:זרונים
קטגוריה:ארץ ישראל: נציים

קטגוריה:פולין: עופות
קטגוריה:בעלי חיים שתוארו ב-1758
נץ הים הכספי

**נץ הים הכספי** (שם מדעי: *Accipiter badius*) הוא מין דורס קטן בן הסוג נץ שבמשפחת הנציים המצוי בטבע בדרום אסיה ובאפריקה. בישראל הוא מוגדר כמזדמן נדיר, ונצפה רק פעמים ספורות.

נץ זה קטן מהנץ המצוי ומגיע לאורך 25–35 ס"מ, למוטת כנפיים של 50–65 ס"מ ולמשקל 75–260 גרם. הוא בעל נוצות אפורות-כהות ובעל בטן וחזה מסורטטים בוורוד. הנץ בעל כנפיים וזנב ארוכים, רגליים קצרות וצהובים בעלות טפרים גדולים בקצה ובעל ראש מעוגל עם מקור שחור קצר ומעוקל.

הנץ מצוי בטבע ביערות טרופיים, שטחים חקלאיים ושדות מרעה וגם באזורים עירוניים. הוא חי בזוגות הממריאים בגובה נמוך ומחפשים טרף הכולל מכרסמים כמו עכבריים וסנאיים, עופות קטנים, מיני לטאות ונחשים קטנים וחרקים כשהציד נעשה בתאוצה מהירה לעבר הטרף ולעיתים תוך כדי עבודת צוות. לעיתים הם גם אוכלים נבלות.

הנצים מקננים בין העצים והנקבה מטילה 3–4 ביצים בקן עשוי מענפים ומצופה בעשב ומקננת במשך 18–21 יום.

**[[תת-מין|תת-מינים]]**:
* Accipiter badius cenchroides
* Accipiter badius dussumieri
* Accipiter badius badius
* Accipiter badius poliopsis
* Accipiter badius sphenurus
* Accipiter badius polyzonoides

240px|ימין|ממוזער|נץ שצד תוכי

## קישורים חיצוניים

## הערות שוליים

קטגוריה:בעלי חיים שתוארו ב-1788
קטגוריה:טקסונים שתוארו בידי יוהאן פרידריך גמלין
קטגוריה:נץ (סוג)
קטגוריה:ארץ ישראל: נציים
פונקציה מחוללת

בשפות תכנות, **פונקציה מחוללת** שלרוב נקראת **Generator Function** (או **Generator**) היא פונקציה שדרכה ניתן לשלוט באיטרציה של לולאה. למעשה כל פונקציה מחוללת היא איטרטור. קריאה לפונקציה מחוללת מחזירה אובייקט המשמש כאיטרטור. בפונקציות מחוללות הערכים מוחזרים אחד אחד: בכל קריאה לאובייקט מוחזר ערך אחד, ובקריאה נוספת הפונקציה ממשיכה מהמקום בו היא הפסיקה עד שהיא מחזירה ערך נוסף. האיטרציה ממשיכה עד שהפונקציה מפסיקה להחזיר ערכים.

היתרון בפונקציות מחוללות הוא שבניגוד לפונקציה שמחזירה מערך או אוסף של ערכים, אין צורך לחכות שהפונקציה תסיים לרוץ ותחזיר את כל הערכים שחושבו, אלא ניתן להשתמש בערכים שמתקבלים טרם הושלמה פעולתה של הפונקציה המחוללת. דבר זה מעניק את השליטה באיטרציה למי שקורא לפונקציה, וכך ניתן לעצור מוקדם או לעשות חישוב רק בעת הצורך.

## דוגמאות לפונקציות מחוללות
להלן דוגמת קוד לפונקציה מחוללת בפייתון המחזירה אובייקט המשמש כאיטרטור לסדרת פיבונאצ'י עד האיבר ה־n. ניתן לשים לב לכך שההבדל בינה לבין פונקציה רגילה המחשבת את האיבר ה־n הוא קטן ביותר:
```python
def fib(n):
 a, b = 0, 1
 for i in range(n):
  a, b = b, a + b
  yield a
```
על מנת להדפיס את מספרי פיבונאצ'י הראשון עד ה־15 ניתן להשתמש בלולאת for פשוטה:
```python
for i in fib(15):
 print(i)
```


קטגוריה:תכנות
פונקציות למדא

בשפות תכנות, **פונקציית למדא** או **ביטוי למדא** (באנגלית: **Lambda Expression**) הוא הגדרה של פונקציה שאינה שייכת לשם מזהה, ולכן נקרא גם **פונקציה אנונימית**.

מכיוון שמדובר בביטוי שהטיפוס שלו הוא פונקציה, ההקשרים שבהם נעשה בו שימוש הם הקשרים שבהם הפונקציה מהווה אובייקט (למשל השמת ערכו למשתנה או שימוש כארגומנט לפונקציה שמקבלת פונקציה כפרמטר), ולכן אופייני מאוד לתכנות פונקציונלי.

## מקור

מקור השם "למדא" (על פי האות היוונית) נגזר מ"תחשיב למדא", שהוא מודל חישובי המהווה את הבסיס התאורטי לתכנות פונקציונלי. ביטויי למדא נכללו בשפת התכנות Lisp (1958), שבה `lambda` היא מילה שמורה המשמשת אופרטור להגדרת הביטוי. מאז, פונקציות אנונימיות נכללו בשפות תכנות רבות, בהן גם שפות מרובות פרדיגמות (שאינן שפות פונקציונליות טהורות). בחלקן המילה `lambda` משמשת גם כן כמילה שמורה להגדרת הביטוי, למשל Python ו-Ruby.

## שימושים

בשפות רבות התומכות בפונקציות אנונימיות, היתרון הבולט בהן הוא תחביר מקוצר בהשוואה להגדרת פונקציה רגילה. במצבים שונים עשויים להיות יתרונות נוספים, כגון מניעה מכוונת של שימוש בהגדרת הפונקציה מחוץ להקשר שבו הוגדרה (לטובת כימוס למשל), וכן הימנעות מ"זיהום" של מרחב השם. לכן, השימוש בפונקציות אנונימיות עשוי להועיל כאשר יש צורך בהגדרת פונקציה לשימוש נקודתי וחד-פעמי בקוד המקור, כלומר מקרים שבהם לא צפוי להיעשות שימוש חוזר באותה הגדרה של פונקציה.

### דוגמה ב[[פייתון]]

בשפת התכנות פייתון, התחביר להגדרת פונקציה אנונימית הוא:

```python
lambda parameters: expression
```

כאשר `parameters` הם הפרמטרים של הפונקציה (שהם אופציונליים, ומופרדים בפסיק אם ישנם יותר מאחד), ו-`expression` הוא ביטוי שבאופן טיפוסי מכיל את אותם הפרמטרים, וערכו הוא תוצאת הפונקציה.

לצורך המחשת ההבדל בין הגדרה כזו לפונקציה רגילה, נדגים שימוש בפונקציה המובנית `map`, שבתיאור פשטני מקבלת שני פרמטרים: פונקציה ואובייקט רב-איברים (כמו רשימה), ומחזירה אובייקט שהוא תוצאה של הפעלת הפונקציה על כל אחד מהאיברים (זהו תיאור גס שהופשט לשם הבהירות). נניח שהמשתנה `my_list` הוא רשימת מספרים, והפעולה שהיינו רוצים לבצע על כל איבר היא העלאתו בריבוע. ללא פונקציה אנונימית, ניתן לבצע זאת על ידי הגדרת פונקציה קצרה המעלה מספר נתון בריבוע, ואז להשתמש בה כארגומנט לפונקציה `map`, למשל כך:

```python
def square(x):
    return x * x

squared_list_iterator = map(square, my_list)
```

לעומת זאת, בשימוש בפונקציה אנונימית ניתן לבצע זאת בשורה אחת:

```python
squared_list_iterator = map(lambda x: x * x, my_list)
```


## קישורים חיצוניים
* פונקציות למדא (lambda) אנונימיות בפייתון, יוסי בן הרוש באתר רשתטק.
* ביטויי למבדה, באתר דאטהפוינט

קטגוריה:תכנות
מוזיאון האמנות של מאלמה

**מוזיאון האמנות של מאלמה** (בשוודית: **Malmö konstmuseum**) הוא אחד ממוזיאוני האמנות המובילים בסקנדינביה.

המוזיאון, הממוקם בטירת מאלמה הוקם בשנת 1937. הוא מכיל יצירות אומנות נורדית מודרנית ויצירות של אמנות עכשווית.

מספר היצירות במקום נאמד ב-40,000, מהמאה ה-16 ועד לימינו.

המוזיאון מכיל מספר אוספים היסטוריים וביניהם יצירותיו של האמן קרל פרדריק היל , הוא גם מכיל אוסף ייחודי של ציורים רוסים, ישנו גם אוסף היסטורי של רהיטים בעיקר מדרום שוודיה.

המוזיאון עורך את תערוכה בשם ""From 1500 until Now" המציגה את ההתפתחות ההיסטורית של שוודיה ומדינות צפון אירופה בציור ופיסול.

המקום מוחזק בבעלות עיריית מאלמה.

## קישורים חיצוניים

* 

קטגוריה:שוודיה: מוזיאונים לאמנות
קטגוריה:מאלמה: מוזיאונים
ג'נטלמן ג'ק (סדרת טלוויזיה)

**ג'נטלמן ג'ק** (באנגלית: **Gentleman Jack**) היא סדרת דרמה היסטורית בריטית-אמריקאית שנוצרה על ידי סאלי ויינרייט. הסדרה מתרחשת בשנת 1832, בתפקיד הראשי משחקת סוראן ג'ונס, את אן ליסטר, בעלות קרקעות ותעשיינית. במקור שם הסדרה היה *Shibden Hall* על שם הבית ההיסטורי בו חייתה ליסטר. הסדרה ג'נטלמן ג'ק צולמה בשיבדן הול. לבסוף נבחר השם ג'נטלמן ג'ק שהיה כינוי החיבה של ליסטר.

הסדרה מבוססת על היומנים של ליסטר, אשר מכילים יותר מארבעה מיליון מילים וכתובים במידה רבה בצורה מוצפנת ומתארים גם יחסיה עם נשים לאורך כל חייה.

הסדרה שודרה לראשונה בארצות הברית ב־22 אפריל 2019 ב-HBO. וה-BBC one שידר את פרק הבכורה בבריטניה ב-19 במאי 2019. בישראל שודרה הסדרה בסוף אפריל 2019.

## עלילה
הדרמה עוקבת אחרי חייה של אן ליסטר הכוללים הרומן והקשר שלה עם אן ווקר ויוזמות עסקיות ועסקים משפחתיים שהיא מנהלת. ליסטר חוזרת לשיבדן הול, האחוזה המשפחתית, אחרי שנעדרה לתקופה ארוכה למסעות ברחבי אירופה. היא מתכוונת להישאר לתקופה קצרה לטפל בעסקים המשפחתיים ולהמשיך במסעותיה אולם, בעיות שונות משאירות אותה באחוזה המשפחתית וגם פגישה חוזרת עם אן ווקר, צעירה עשירה. אליסטר מטפלת באחוזה המשפחתית ואף מקימה מכרה פחם. בין ליסטר לווקר מתפתח רומן סוער שהופך לקשר משמעותי.

## צוות השחקנים
* סוראן ג'ונס – אן ליסטר
* סופי ראנדל – אן ווקר
* ג'ו ארמסטרונג – סמואל וושינגטון
* אמיליה בולמור – אלייזה פריסטלי
* רוזי קאוואלירו – אליזבת קורדינגלי
* ג'מה וילן – מריאן ליסטר
* ג'מה ג'ונס – הדודה ליסטר
* טימותי וסט – ג'רמי ליסטר
* דייזי אדגר-ג'ונס – דיליה רוסון
* טום לואיס – - תומאס סודן
* איימי ג'יימס-קלי – סוזנה וושינגטון

## קישורים חיצוניים
* 

## הערות שוליים

קטגוריה:HBO: סדרות
קטגוריה:סדרות דרמה המשכיות
קטגוריה:תוכניות להט"ב בריטיות
קטגוריה:סדרות טלוויזיה אמריקאיות שעלו לשידור בשנת 2019
טיירון היל

**טיירון היל** (באנגלית: **Tyrone Hill**; נולד ב-19 במרץ 1968) הוא כדורסלן עבר אמריקאי אשר שיחק בליגת ה-NBA בין השנים 1990–2003. ממוצעיו הכוללים לאורך קריירת ה-NBA הם 9.4 נקודות ו-8.6 ריבאונדים למשחק.

## קריירת מכללות
היל נולד בעיר סינסינטי שבאוהיו, ובשנת 1986 החל ללמוד באוניברסיטת זייבייר המקומית. במהלך 4 עונותיו בקבוצת הכדורסל של האוניברסיטה קלע 15.9 נקודות והוריד 10.9 ריבאונדים בממוצע למשחק. בעונת 1989/1990 קלע 20.2 נקודות למשחק, והוביל את קבוצתו להישגה הגדול אי פעם – העפלה לשלב שמינית גמר טורניר אליפות המכללות ("NCAA Sweet Sixteen").

## קריירת משחק
בדראפט ה-NBA 1990 נלקח היל על ידי גולדן סטייט ווריורס בבחירה ה-11. לאחר 3 עונות עם הווריורס הועבר היל בטרייד לקליבלנד קאבלירס, בה היה אחד השחקנים המובילים במשך 4 העונות הבאות. בעונת  נבחר להשתתף במשחק האולסטאר, לאחר שרשם שיאי קריירה של 13.8 נקודות ו-10.9 ריבאונדים בממוצע למשחק.

לקראת עונת  הועבר לצד טרל ברנדון למילווקי באקס, כחלק מטרייד במסגרתו וין בייקר (ממילווקי) הועבר לסיאטל סופרסוניקס, ושון קמפ (מסיאטל) נשלח לקליבלנד. לאחר כעונה וחצי במילווקי הועבר בטרייד נוסף לפילדלפיה 76', בתמורה לטים תומאס. בעונת  סייע לפילדלפיה להעפיל לגמר ה-NBA, לראשונה מאז עונת , עם ממוצעים של 9.6 נקודות ו-9.0 ריבאונדים בממוצע למשחק כשחקן החמישייה הפותחת. בסדרת הגמר עצמה הפסידה פילדלפיה מול לוס אנג'לס לייקרס, בתוצאה 1–4.

בעונת  חזר לשחק בקליבלנד, ובמהלך העונה העוקבת שב לפילדלפיה. לקראת עונת  חתם על חוזה במיאמי היט, אך לאחר 5 משחקים בלבד שוחרר מהקבוצה ופרש ממשחק.

## קריירת אימון
בעונות – שימש כעוזר מאמן באטלנטה הוקס, תחת המאמנים מייק וודסון ולארי דרו.

## קישורים חיצוניים

## הערות שוליים

קטגוריה:אמריקאים ילידי אוהיו
קטגוריה:סינסינטי: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:אוהיו: כדורסלנים
קטגוריה:כדורסלני אוניברסיטת זייבייר
קטגוריה:משתתפי משחק האולסטאר של ה-NBA
קטגוריה:בחירות דראפט של גולדן סטייט ווריורס
קטגוריה:כדורסלני גולדן סטייט ווריורס
קטגוריה:כדורסלני קליבלנד קאבלירס
קטגוריה:כדורסלני מילווקי באקס
קטגוריה:כדורסלני פילדלפיה 76'
קטגוריה:כדורסלני מיאמי היט
קטגוריה:אמריקאים שנולדו ב-1968
פקיד קבלה

[260px|ממוזער|פקידות קבלה ב[סטוקהולם שבשוודיה]]
**פקיד קבלה** הוא תפקיד פקידותי, אשר מבוצע בדרך כלל בלובי או בכניסה למשרד של ארגון, בית מלון וכדומה. פקיד הקבלה עוסק בקבלת פני האורחים, החולים או הלקוחות. בעוד שבאופן מסורתי נשים עסקו בתפקיד, לאורך השנים יותר גברים מועסקים כפקידי קבלה.

תפקידי פקיד הקבלה עשויים לכלול מענה לפניות מצד אורחים, מיון פריטי דואר, מענה לטלפונים, קביעת פגישות, וביצוע מגוון רחב של משימות משרדיות אחרות (כגון בין היתר שליחת פקסים). פקידי קבלה עשוים להיות אחראים על אספקטים שונים של האבטחה בארגון, כגון מתן בקרת גישה, הנפקת תעודות ביקור, וכן מעקב ודיווח על פעילויות חריגות או חשודות.

פקיד הקבלה הוא לרוב האדם הראשון שיפגוש כל מי שיכנס למשרד של ארגון מסוימים, ובשל כך ישנה חשיבות רבה שפקיד הקבלה ישמור על התנהגות מקצועית בכל עת, ויישאר אדיב ורגוע.

בעקבות האוטומציה של תהליכים שונים במשרדים רבים, לאורך השנים התמעטו משרות של פקידי קבלה רבים, כאשר פונקציות שונות שביצע בעבר פקיד הקבלה מבוצעים כיום על ידי מחשבים או על ידי עובדים אחרים בחברה. לדוגמה, מחשבים מסוגלים כיום לענות לשיחות טלפון. עם זאת, פקיד קבלה בעל מיומנויות משרדיות/טכניות חזקות, אדיב, ובעל טאקט, עדיין נחשב לנכס מהותי לתדמית העסקית של החברה, ועדיין מבוקש מאוד בעולם העסקים.

## ראו גם
* מזכיר
* פקיד

## קישורים חיצוניים

## הערות שוליים

קטגוריה:נותני שירות
רובו (סרט)

**רובו** (ברוסית: **Робо**) הוא סרט מדע בדיוני משנת 2019, בכיכובם של דניל מוראבייב-איזוטוב וולדימיר ודוביצ'נקוב. בבימויו של סאריק אנדראסיאן.

במוסקבה העתידנית, אנדרואיד שפותח על ידי מדען מתאגיד Rosteko מתחבר לבנו הקטן ויוצא איתו להרפתקאה, בעוד מנהלו של המדען רודף אחריהם על מנת למנוע דליפת סודות עסקיים.
## תקציר העלילה
מיטיה פריבאלוב בן ה-12 חולם לצייר קומיקסים. אבל הוריו, מהנדסים בתחום הרובוטיקה רוצים שהוא ילך בדרכם. אבל מיטיה זוכה לתמיכה ממקור לא מפתיע: מרובוט חילוץ שפותח על ידי הוריו הידוע בשם הקוד A-112 או פשוט בשמו **רובו**. השניים יצאו להרפתקאות במהלכן מיטיה ילמד להאמין בעצמו ובחלומותיו.

## שחקנים ראשיים

## קישורים חיצוניים

## הערות שוליים

קטגוריה:סרטי מדע בדיוני רוסיים
קטגוריה:סרטי 2019
קטגוריה:סרטי רובוטים
קטגוריה:סרטי דרמה רוסיים
זנדרה שטודר

**זָנְדְרַה שְׁטוּדֶר** (בגרמנית: **Sandra Studer**; נולדה ב-10 בפברואר 1969) היא זמרת שווייצרית. ייצגה את שווייץ באירוויזיון 1991.

## ביוגרפיה
שטודר נולדה בציריך לאב שווייצרי ואם ספרדייה. היא למדה מוזיקה ולימודי גרמניה באוניברסיטת ציריך. היא למדה תקופה נגינה על פסנתר ובלט וב-1987 הקליטה לראשונה שיר כזמרת. ב-1989 עשתה קולות בשיר של הזמר השווייצרי די.ג'י. בּובּו. היא ייצגה את שווייץ באירוויזיון 1991, בשם סנדרה סימו, עם השיר "Canzone per te" אותו שרה באיטלקית, וסיימה במקום החמישי. ב-1996 ומ-1999 עד 2002 נתנה פרשנות לאירוויזיון לטלוויזיה השווייצרית. היא גם סיפקה פרשנות לאירוע שיר היובל באירוויזיון. באירוויזיון 1994 הקריאה את הניקוד של שווייץ. היא הנחתה מספר פעמים את טקס פרסי שווייץ (SwissAward). ב-2021, היא הופיעה ב"זמר במסכה שווייץ" והגיע  למקום השני בתחפושת הטווס. היא הנחתה את אירוויזיון 2025 בבזל, לצד מישל הונציקר והייזל ברוגר.

בשנת 1997 נישאה לעורך הדין לוקה מולר והיא אם לארבעה ילדים.

## קישורים חיצוניים

* 

## הערות שוליים

קטגוריה:בוגרי אוניברסיטת ציריך
קטגוריה:זמרות שווייצריות
קטגוריה:זמרות ספרדיות
קטגוריה:משתתפי אירוויזיון 1991
קטגוריה:בוגרות אוניברסיטת ציריך
קטגוריה:ספרדיות שנולדו ב-1969
קטגוריה:ספרדים שנולדו ב-1969
ספר פוע"ה

**ספר פוע"ה** הוא ספר הדרכה מעשי הלכתי רפואי בנושאי משפחה, טהרה, פוריות ועוד. הספר נכתב על ידי הרבנים מנחם בורשטין וגבריאל גולדמן, בייעוץ רפואי של ד"ר חנית דאום ופרופ' שמחה יגל. עורך משנה הלכתי הוא הרב אריה כץ. הסדרה בת חמישה כרכים, והיא נכתבה במשך כחמש עשרה שנה על סמך הידע שנצבר במכון פוע"ה. על שני הכרכים הראשונים של הספר זכו המחברים והעורכים בפרס משרד הבריאות.

## רקע

מכון פוע"ה (פוריות ורפואה על פי ההלכה) הוא מכון ישראלי המשלב בין ההלכה היהודית לרפואה המודרנית, בעיקר בתחומי הפוריות, הגינקולוגיה והבית היהודי. המכון מספק שירותי ייעוץ בחינם, לכלל הציבור: דתי לאומי וחרדי, חילוני ומוסלמי. במהלך עשרות שנות קיומו נצבר במכון ידע הלכתי רפואי רב בתחומי העיסוק של המכון, וידע זה נאסף, נערך וגובש לסדרת ספרים שהיא מדריך מפורט ובהיר בנושאים אלה, הן מהצד ההלכתי והן מהצד הרפואי. מלאכת הכתיבה כללה עבודה מרובה, במהלכה נסקרו מאות ספרים, אלפי תשובות ומאות פרוטוקולים של מפגשי רבנים עם רופאים, ועוד.

## הכרכים שיצאו לאור
* **כרך א - משפחה וטהרה**, מהדורה ראשונה יצאה בשנת ה'תשע"ד. נושאי הספר: שידוכים, נישואין, נידה, חציצה, טבילה, והלכות בדיקת רופא.
* **כרך ב - פוריות**, ירושלים תשע"ז. נושאי הספר: חיי אישות, בירור פוריות וטיפול באי פוריות. עריכת משנה רפואית: בנושא פוריות האישה - ד"ר אפרת אש-ברודר, ובנושא פוריות הגבר - ד"ר רענן טל.
* **כרך ג' - הריון ולידה**, ירושלים תשע"ט. נושאי הספר: הריון, הפלה, לידה, הנקה, ברית מילה, פדיון הבן, מניעת הריון. עריכת משנה רפואית של נושא מניעת הריון: פרופ' דניאל זיידמן.
***כרך ד - גינקולוגיה, מחלות, חברה ומחקר,** ירושלים תשפ"א. נושאי הספר: בעיות גינקולוגיות, כריתת רחם, גיל המעבר, סרטן, איידס, אורולוגיה, אימוץ, פגיעה מינית, שיבוט וגנטיקה.עריכת משנה בנושא פוריות ד"ר אפרת אש ברודר ובנושא אורולוגיה ד"ר רענן טל.
***כרך ה - אוצר המושגים,** ירושלים, תשפ"ד. נושאי הספר: למעלה מ-1,100 מושגים בסגנון אנציקלופדי על פי סדר א-ב בכל הנושאים של גינקולוגיה, פוריות והלכה. בכרך זה הצטרף הרב אריה כץ לרשימת העורכים הראשיים.

## קישורים חיצוניים
* 
* 

## הערות שוליים

קטגוריה:רפואה והלכה
קטגוריה:ספרי הלכה
קטגוריה:סדרות ספרי עיון
קטגוריה:ספרי 2014
קו 6 של הרכבת התחתית של ניו יורק

**קו 6**, או בשמו המלא **קו מאסף שדרת לקסינגטון מאסף/מהיר פלהם** (באנגלית: **Lexington Avenue Local** and **<6> Pelham Bay Park Express**) הוא קו רכבת תחתית באגף A במערכת הרכבת התחתית של ניו יורק. צבע המסלול של הקו הוא ירוק, והוא עוצר ב-38 תחנות בסך הכל. הקו מתחלק לשתיים, קו **6** וקו **<6>** (בצורת יהלום). אף על פי שמסלול הקווים אחיד, החלוקה בשמותם היא רק מפני שקו **6** הוא קו מאסף לכל אורכו, וקו **<6>** הוא אומנם מאסף בשדרת לקסינגטון, אך הוא הופך למהיר בשדרות פלהם שבברונקס. הקו חוצה את ברונקס ואת מנהטן ומגיע עד לגשר ברוקלין שבמנהטן התחתית.
## מסלול הקו
הקו חוצה את ניו יורק מצפון לדרום. הוא מתחיל מצפון הברונקס ומגיע עד לפאתי מנהטן תחתית. בהברונקס הקו הופך למהיר ומדלג על תחנות רבות.

## קישורים חיצוניים

* 

קטגוריה:ניו יורק: קווי רכבת תחתית
קויט טומה

**קויט טומה** (באסטונית: **Koit Toome**; נולד ב-3 בינואר 1979) הוא זמר ושחקן אסטוני. ייצג את אסטוניה פעמיים באירוויזיון - ב-1998, שם סיים מקום 12 וב-2017, שם לא העפיל מחצי הגמר.

## ביוגרפיה
טומה נולד בטאלין והוא אחיינו של ראש ממשלת אסטוניה לשעבר אינדרק טומה.

ב-1994 התגלה על ידי מפיק בעת שלמד בבית ספר למוזיקה, הוא תכנן בתחילה שטומה ייפתח בקריירת סולו אך לאחר מכן החליט כי הוא משתלב באופן הרמוני ביחד עם סירלי היוס הלמד איתו באותו בית ספר, והם התמזגו ביחד כצמד "Code One", הם זכו להצלחה אך התפרקו לאחר שנה.

ב-1998 ייצג את אסטוניה באירוויזיון עם השיר "Mere lapsed" אשר הגיע למקום ה-12, באותה שנה גם הוציא את אלבומו הראשון.

ב-2007 זכה בתוכנית הריאליטי "Tantsud tähtedega" , הגרסה האסטונית של לרקוד עם כוכבים.

ב-2017 שוב ייצג את אסטוניה באירוויזיון בדואט עם הזמרת לאורה פלדברה עם השיר "Verona", ולא הצליח להעפיל מחצי הגמר.

הוא דיבב בהפקת הדיבוב האסטונית של הסרט מכוניות.

הוא שיחק גם במספר מחזות זמר בתיאטרון וביניהם מיס סייגון וסיפור הפרברים.

## קישורים חיצוניים

* 

קטגוריה:זמרים אסטונים
קטגוריה:זוכי אסטי לאול
קטגוריה:משתתפי אירוויזיון 1998
קטגוריה:משתתפי אירוויזיון 2017
קטגוריה:שחקני קולנוע וטלוויזיה אסטונים
קטגוריה:אסטונים שנולדו ב-1979
אוטוסן H6

**"אוטוסן H6** (בפולנית: **Autosan H6**) הוא מיניבוס מתוצרת יצרנית האוטובוסים **Autosan**  (שם רשמי: **Autosan S.A**) אשר יוצר בין השנים 1992–2000 בפולין.

## "אוטוסן H6"

* אב טיפוס של דגם "אוטוסן H6" הוצג לראשונה בשנת 1984.
* 17 מושבים.
* 24-32 נוסעים (כולל נוסעים בעמידה).
* מנועי דיזל.
* 2 דלתות כניסה.
* תצורות פריסת דלתות: 0-1-1, 0-1-1, 0-2-0, 1-2-0.
*  ללא ABS.
* ללא מערכת בקרת משיכה (ASR).
* ללא מיזוג אוויר.
* דגמי "אוטוסן H6", מודל "H6-ZK" פועלים כניידות משטרה בשרות משטרת ורשה.

### דגמים
* "H6-10".
* "H6-20".
* "H6-50".
* "H6-56".
* "H6-ZK".

## תמונות

קובץ:Autosan H6 in Krakow.jpg |דגם "אוטוסן H6" (צולם בקרקוב)
קובץ:Autosan H6 w Krakowie - rear.jpg  |דגם "אוטוסן H6" (צולם בקרקוב)
קובץ:Autosan H6 on Adama Mickiewicza, Zygmunta Krasińskiego, Marszałka Józefa Piłsudskiego and Marszałka Ferdinanda Focha intersection in Kraków.jpg |דגם "אוטוסן H6" (צולם בקרקוב)
קובץ:Gimbus 2.jpg |דגם "אוטוסן H6" מודל "H6-10"
קובץ:Autosan H6-20 z ZMKS Jasło 2.jpg |דגם "אוטוסן H6" מודל "H6-20"
קובץ:Autosan H6-20 1747, bus line 70, Szczecin, 2009.jpg |דגם "אוטוסן H6" מודל "H6-20"
קובץ:Autosan H6-ZK.jpg |דגם "אוטוסן H6" מודל "H6-ZK" בשרות משטרת ורשה


## ראו גם
* אוטוסן יורוליידר 12
* אוטוסן יורוליידר 15LE
* אוטוסן A0808MN
* אוטוסן ווטלינה
* אוטוסן סולינה
* סן H01A
* סן H01B
* סן H25A

## קישורים חיצוניים

* 
* 

## הערות שוליים

קטגוריה:מיניבוסים
קטגוריה:כלי רכב שהושקו ב-1992
קטגוריה:כלי רכב המיוצרים בפולין
H6
טבח (מקצוע)

280px|ממוזער|צוות טבחים מקצועיים במטבח של מלון, תצלום מ-1990
**טַבָּח** הוא אדם שמקצועו הכנת מזון לצריכה בתעשיית המזון, ובפרט במסעדות. טבח עשוי להיות מכונה לעיתים "שף", אם כי בעולם הקולינרי, המונחים אינם זהים. הטבחים לרוב עובדים במטבח מוסדי תחת ניהול של שף או טבח ראשי. תחומי האחריות של טבחים כוללים הכנת מזון, ניקוי המטבח, ועזרה לשפים.

במסעדות גדולות בהם יש תפריטים מגוונים, מועסק צוות טבחים גדול, אשר עובד בתחנות שונות, המצוידות בציוד הנחוץ להכנת המנות השונות (תנורים, גריל, מחבתות, המרכיבים השונים, וכו').

העבודה של הטבחים משתנה בהתאם למקום בו הם עובדים, גודל המטבח, והמורכבות של הפריטים בתפריט.

## אטימולוגיה
המילה טבח היא מלשון טביחה (שחיטה) והיא מופיעה כבר בתלמוד ככינוי לשוחט.

בתנ"ך מוזכר נבוזראדן רב טבחים ושם הכוונה היא לטבח מלשון הוצאה להורג מטעם המלכות (במקרה הזה מלכות בבל).

## היסטוריה

קורואבוס מאליס שזכה בסטאדיון הראשון בשנת 776 לפני הספירה, היה טבח.

בסביבות המאה ה-9 עד המאה ה-15 בצרפת, היה מקצוע הטבחות מוכר בקהילה. במובן מסוים, טבחים הוכרו כאמנים.

בזמן שושלת מינג בסין (1368-1644), טבחים שימשו בעיקר את אנשי החברה הגבוהה, סוחרים, פקידים ובעלי אחוזות. ידועה התפתחות העולם הקולינרי בסין בתקופת שושלת מינג, בעיקר בשל גידולי "העולם החדש" שהחלו להגיע לסין בתקופה זו, כגון תירס, תפוחי אדמה ופלפל צ'ילי. אלו יצרו סביבה שהובילה למאכלים חדשים ואיכותיים שהיו נגישים לכל הציבור. המגוון החדש במאכלים המוצעים הוביל לספרי מתכונים שנכתבו ולחיזוק מעמד ה"טבח" במדינה.

אוגוסט אסקופייה (1846-1935) המציא והחיל את שיטת בריגדת הטבחים, לפיה העבודה במטבח של מסעדה גדולה מחולקת לשפים בני דרגות שונות ותפקידים שונים.

## סוג מקצועי של טבחים במדינת ישראל
בתחילתה של מדינת ישראל הוחלט לדרג את היכולות הקולינריות של טבחים בחמש רמות, ניתן לעבור בין רמה לרמה בדרך של סולם דרגות, בכל דרגה נדרשים הנבחנים להציג רמה גבוהה יותר מן הרמה הקודמת גם מבחינה מעשית קולינרית וגם מבחינת הציון הדרוש (הציון העובר לדרגה 1 הוא 60 ולדרגה 2 הוא 70). על כל מנה שהטבחים יגישו לבוחנים ידורגו בקריטריונים הבאים: הופעה והגיינה אישית, ארגון מקום העבודה, טיפול מוקדם בחומרי המזון, תברואת המזון, מיומנות ומקצועיות, צורת הגשת המזון ואיכות וטעם המזון.

### ההבדלה בין סוגי 1-5

## ראו גם
* שף
* בישול

## קישורים חיצוניים

## הערות שוליים

קטגוריה:מקצועות הקולינריה
שני זמיר

**שני זמיר** (נולדה ב-29 ביולי 1986) היא זמרת-יוצרת ופסנתרנית ישראלית.

## ביוגרפיה
זמיר נולדה ב-29 ביולי 1986 וגדלה בישראל. בגיל 8 החלה לנגן מוזיקה קלאסית בפסנתר.

ב-1998 השתתפה בפסטיגל.

ב-1999 זכתה בתוכנית בראבו ששודרה בערוץ 2.

מאוחר יותר סיימה כבוגרת המגמה למוזיקה בתיכון ויצו הדס"ים. למדה שירה קלאסית-אופרה במשך שלוש שנים אצל המלחינה והמוזיקאית אלה שריף. ובגיל 16 הופיעה כסולנית של התזמורת הקאמרית הישראלית.

בגיל 17 הוציאה את הסינגל הראשון לרדיו, "ארץ החלומות" שכתבה חנה גולדברג והלחין יוני רועה, ב-2005 התמודד על שיר השנה במצעד הפזמונים של רשת ג' לשנת 2005. בהמשך הוציאה סינגלים נוספים לרדיו, "תני לי יין אהובה" שכתב יורם טהר-לב והלחין יוני רועה, "קרובה אלייך" שכתב והלחין יוני רועה ו"שלום זה גם להתראות" שכתבה נורית בת-שחר צפריר והלחין יוני רועה.

ב-2009 סיימה את לימודיה כבוגרת בית הספר רימון.

ב-2013 השתתפה בתחרות קדם-אירוויזיון 2013 עם השיר "Forever" אותו כתבה והלחינה. השיר עבר את חצי-הגמר והגיע לגמר וזכה במקום הראשון בבחירת הקהל. במאי 2013 ייצגה את ישראל בפסטיבל שירים בינלאומי, שנערך ברומניה והגיעה למקום השלישי.

## דיסקוגרפיה
### סינגלים
* 2004: "ארץ החלומות"
* 2004: "תני לי יין אהובה"

## קישורים חיצוניים

## הערות שוליים

קטגוריה:בוגרות פנימיית הדסים
קטגוריה:בוגרי פנימיית הדסים
קטגוריה:בוגרות רימון בית ספר למוסיקה
קטגוריה:בוגרי רימון בית ספר למוסיקה
קטגוריה:זמרות ישראליות
קטגוריה:זמרים ישראלים
קטגוריה:זמרות השרות בעברית
קטגוריה:פסנתרניות ישראליות
קטגוריה:פסנתרנים ישראלים
קטגוריה:מתמודדות קדם-האירוויזיון
קטגוריה:ישראליות שנולדו ב-1986
קטגוריה:ישראלים שנולדו ב-1986
טלקיבאניה

**טלקיבאניה** (בהונגרית: **Telkibánya**) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית טלקיבאניה קטנה משמעותית בשנים האחרונות, מ-698 תושבים בשנת 1990 עד 518 תושבים בשנת 2018 (ירידה של כ-25%).

בטלקיבאניה חיו מעט יהודים ובמקום קיים בית קברות יהודי.

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
וילמאן

**וילמאן** (בהונגרית: **Vilmány**) הוא כפר במחוז בורשוד-אבאוי-זמפלן שבצפון מזרח הונגריה. הכפר ממוקם כ-193 ק"מ מצפון מזרח לבודפשט, עיר הבירה של המדינה. ישנם מספר אתרי מורשת עולמית של אונסק"ו בקרבת מקום. אתר המורשת הקרוב ביותר בהונגריה הוא חבל טוקאי, אזור יין ונוף היסטורי במרחק של 31 ק"מ מדרום לווילמאן.

בווילמאן חיה קהילה יהודית ובמקום היה בית כנסת ושני בתי קברות.

## קישורים חיצוניים

* 
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
גרנד פרי הודו

**גרנד פרי הודו** הוא מרוץ גרנד פרי שנתי שהתקיים בין השנים 2011–2013 במסגרת אליפות הפורמולה 1. המרוץ נערך במסלול בודהה הבינלאומי במדינת אוטר פרדש שבצפון הודו. סבסטיאן פטל ניצח את שלושת המרוצים.

## היסטוריה
בתחילת שנת 1997 תוכנן לקיים מרוץ גרנד פרי בקולקטה. בדצמבר 2003 נחתם הסכם לשבע שנים לקיום מרוץ בהיידראבאד. על פי התכנון המרוץ הראשון תוכנן להתקיים בשנת 2007 במסלול שתוכנן להיבנות במקום. כחודש לאחר החתימה הופעלו לחצים להעביר את המרוץ מהיידראבאד למומבאי. ברני אקלסטון, המחזיק בזכויות המסחריות של הפורמולה 1 הכריז כי המארגנים מצפים לקיום מרוץ בהודו בתוך 3 שנים, לא משנה באיזה משני היעדים הוא יתקיים. במחצית השנייה של שנת 2004 הוכרזו שני הפרויקטים כ"מתים". עיריית מומבאי החליטה "לא לבזבז כסף על מכוניות מזהמות, בעוד ישנן בעיות חמורות יותר". השטח שעליו תוכנן להיבנות המסלול בהיידראבאד שינה את ייעודו להפך לפארק לתעשיות מתקדמות.

לאחר משא ומתן ארוך בין הוועד האולימפי ההודי ואקלסטון הוכרז ביוני 2007 על הסכם לקיום גרנד פרי במסגרת עונת 2009. המרוץ תוכנן להתקיים במסלול שאמור היה להיבנות בעיר גורגאון. בספטמבר אותה שנה הוכרז על העברת המרוץ למסלול בודהה הבינלאומי בעיר גרייטר נוידה ודחייה של שנה. בספטמבר 2008 הוכרזה על דחייה נוספת לעונת 2011.

## המרוצים
מסלול בודהה הבינלאומי תוכנן על ידי הרמן טילקה מתוך מטרה להיות המסלול המהיר באליפות עם זמני הקפה של פחות מדקה ועשרים שניות. המסלול נחנך באופן רשמי ב-1 בספטמבר 2011. מרוץ הבכורה התקיים כחודשיים לאחר מכן והיה המרוץ ה-17 מתוך 19 בעונה. בקשת הויזה של חלק מאנשי הצוותים של הקבוצות השונות, ביניהם ניקו רוזברג, נהגה של קבוצת מרצדס, נדחתה. בסופו של דבר הורשו להיכנס למדינה כל אנשי הצוותים. סבסטיאן פטל זינק למרוץ מהפול פוזישן ושמר על ההובלה עד לסיומו של המרוץ במהלכו קבע גם את זמן ההקפה המהירה. ג'נסון באטן ופרננדו אלונסו השלימו את הפודיום.

פטל זינק מהפול פוזישן וניצח את המרוץ גם בשנה השנייה. באטן קבע את זמן ההקפה המהירה. מספר הצופים ירד בצורה חדה מ-95,000 צופים בשנה הראשונה ל-65,000 בשנה השנייה. הניצחון השלישי של פטל הבטיח לו את הזכייה באליפות הנהגים בעונת 2013 ואת הזכייה של קבוצת רד בול באליפות היצרנים.

## ביטול המרוץ
בהתאם לתכנון הגרנד פרי אמור היה לצאת להפסקה זמנית של שנה בשנת 2014 ולשוב ללוח המרוצים בעונת 2015. בתחילת עונת 2014 הודיע אקלסטון כי הגרנד פרי ידחה בשנה נוספת לפחות ולא יחזור לפני עונת 2016. הסיבות לדחייה נבעו מוויכוח מתמשך בין FIA ובין השלטון באוטאר פראדש לגבי היקף תשלומי המס הנדרשים. הממשל המקומי ביקש להתייחס למרוצים כאירוע בידור ולא כתחרות ספורט ולהטיל מיסים גם על ההכנסות של הקבוצות מפרסים במהלך המרוץ. הנושא היה נתון במחלוקת מאז קיום המרוץ הראשון ואף הגיע לבית המשפט המקומי. משלא הושגה הסכמה הוחלט על ביטול המרוץ.

## קישורים חיצוניים

* 

## הערות שוליים

הודו
קטגוריה:תחרויות ספורט בהודו
קטגוריה:הודו: ספורט מוטורי
ויז'וי

**ויז'וי** (בהונגרית: **Vizsoly**) הוא כפר במחוז בורשוד-אבאוי-זמפלן שבצפון מזרח הונגריה. 

כמו יישובים רבים באירופה, גם אוכלוסיית ויז'וי קטנה משמעותית בשנים האחרונות, מ-1,011 תושבים בשנת 1990 עד 799 תושבים בשנת 2022 (ירידה של כ-19%).

## יהודי ויז'וי
יהודים התיישבו במקום בשנת 1848. והקהילה היהודית הייתה קטנה לאורך שנים ולא מנתה יותר מ-50 נפש. במקום היה בית תפילה קטן, ושוחט ששירת יישובים קטנים נוספים בסביבה.

כמה שבועות אחרי כניסת הצבא הגרמני להונגריה במרץ 1944 הועברו ארבעת המשפחות היהודיות שעדיין התגוררו בכפר לגטו קאשה שם רוכזו כל יהודי המחוז. במחצית השנייה של חודש מאי גורשו כל יושבי הגטו למחנה ההשמדה אושוויץ.

אחרי מלחמת העולם השנייה חזרו לכפר כמה ניצולים אך חיי הקהילה לא חודשו והיהודים עזבו את המקום.

## קישורים חיצוניים

*  
* נתוני הכפר באתר הלמ"ס ההונגרי
* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:קהילות יהודיות שהושמדו בשואה